Silêmanî (soranî)
Silêmanî (be tîpekanî Latînî bo elfûbêy Erebî: Slemani), şarêk e le Herêmî Kurdistan e. Îbrahîm Paşay Baban le 14 yi Tişrînî diwemî salî 1784da şarî Silêmanîy damezirandûwe û paytextî mîrinşînekeyi le qelaçwalanewe giwastûwetewe bo Silêmanî. Şarî Silêmanî le paş Raperrînî Azarî 1991ewe firawanbûn û pêşkewtinêkî ber çawî be xowe bîniywe û êsta wek yekêk le şare hêmin û xawênekan le Êraqî êstada benawbang e. Bew hoyewe le zorbeyi parêzgakanî dîkey Êraqewe xelkêkî zor rûyan têkirdûwe û bûwe be penagey ew hawlatîyaney ke le xwaruwî Êraq û nawçekanî nawerrastewe rû dekene ew şare. Silêmanî zankoyekî gewrey heye ke be Zankoy Silêmanî nasrawe. be dûrîy 60 kîlometir le şarî Silêmanîyewe, Bendawî Dokan heye ke yekêk e le bendawe gewrekanî Êraq. Silêmanî be hawînehewarekanî weku hawînehewarî Ehmedawa, Serçinar, Bendawî Dokan, Sertekî Bemo, Kunemasî, Çiyay Ezmer û Qeredağ û çendîn hawînehewarî dilrrifênî dîkeş benawbang e. Em şare le rêrrewî damezirandin û peresendin û pêdaçespandinî xoyda le korrî şaristanêtî û pêşrrewîda komelêkî zor le nûser û şaîrî başî bo mêjû hêşitotewe. Lewane (Nalî, Mehwî, Pîremêrd, Goran, Mewlana Xalîdî Neqşbendî, Salim, Kurdî, Emîn Zekî Beg, Fayeq Bêkes, Zêwer, Tofîq Wehbî, Welî Dêwane, Kak Ehmedî Şêx, htd) û sedan nûser û şaîrî tirîş.